Diari Oficial de la Generalitat Valenciana


Sumari del DOGV 628, del 14-07-1987 (1987/809241)

ORDRE de 29 de juny de 1987, de la Conselleria de Treball i Seguretat Social, per la qual es convoquen ajudes per a les Guardaries Infantils Laborals de la Comunitat Valenciana per a 1987.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/29/(1)/dof/vci/html**

### Dades del document

Número de DOGV
:   628

Data del DOGV
:   14-07-1987

Secció del DOGV
:   DISPOSICIONS GENERALS

Número del document
:   1987/809241


Data del document
:   29-06-1987

Organisme emissor
:   Conselleria de Treball i Seguretat Social

Tipus de document
:   Ordre

Ordre de 29 de juny de 1987, de la Conselleria de Treball i Seguretat Social, per la qual es convoquen ajudes per a les Guarderies Infantils Laborals de la Comunitat Valenciana per a 1987.  
Havent estat transferits a la Comunitat Valenciana les funcions i els serveis de l'Administració de l'Estat en matèria de guarderies infantils laborals, mitjançant el Reial Decret 2416/83 de 20 de juliol, (BOE de 13 de setembre), s'assignaren les competències de aquesta matèria, en virtut del Decret 117/83, de 6 d'octubre, del President de la Generalitat Valenciana, (DOGV de 6 d'octubre) a la, en aquella data, Conselleria de Sanitat, Treball i Seguretat Social, actualment Conselleria de Treball i Seguretat Social (Decret 114/85, de 25 de juliol, del Consell de la Generalitat Valenciana, DOGV de 25 de juliol).   
El Ministeri de Treball i Seguretat Social per la seua banda, distribueix en l'Ordre de 25 de maig de 1987 (BOE de 28 de maig) i per a enguany, les subvencions per a guarderies que recullen, ateneo i eduquen fills de treballadors, i estableix les normes a les quals han d'ajustar-se aquestes subvencions.   
Conseqüentment aquesta Conselleria de Treball i Seguretat Social ha d'articular la normativa procedimental que possibilite la concessió de les ajudes, i per tot això, fent ús de les facultats que li han estat conferides per la Llei 5/83, de 30 de desembre, de Govern Valencià (DOGV 30 de desembre de 1983) i pel Decret 192/85, de 9 de desembre (DOGV 20 de gener de 1986) del Consell de la Generalitat Valenciana, pel qual s'aprova el Reglament Orgànic i funcional de la Conselleria de Treball i Seguretat Social,   
ORDENE:   
Article 1r  
Les ajudes assignades per a Guarderies Infantils Laborals consistiran en subvencions per a cooperar a llur sosteniment, i facilitar-hi la cura, la custodia i el desenvolupament de l'educació pre-escolar dels fills menors de 6 anys de dones treballadores per compte d'altri o de treballadors per compte d'altri que manquen de persones de la família que els atenguen, pels conceptes següents: despeses de personal, despeses d'alimentació i altres despeses de manteniment causades al llarg de l'any 1987.   
Article 2n. Requisits.   
Seran requisits per a la concessió d'aquest tipus d'ajudes:   
1. Que no hi haja finalitat lucrativa.   
2. Que la guarderia acredite trabar-se al corrent de les obligacions respecte de la Seguretat Social.   
3. Que les mares dels xiquets beneficiaris de la subvenció siguen treballadores per compte d'altri o que el progenitor que tinga en custodia els fills, siga treballador por compte d'altri i manque de persona de la seua família que els atenga. S'equipararà a aquesta condició els autònoms sense treballadors a llur càrrec i els aturats demandants d'ocupació.   
4. Que la totalitat dels ingressos procedents de tots i cadascú dels membres de la família del nen subvencionat, incloses les pensions, prestacions per desocupació o ajudes de cadascun del membres. siguen aquestes de l'Estat, de la Seguretat Social o de qualsevol altra Institució Pública, no siga superior per càpita al Salari Minin Interprofessional.   
A tal efecte s'entendran membres computables de la família: el pare, la mare del xiquet beneficiari; els germans fadrins menors de 21 anys que convisquen en el domicili familiar, els germans majors d'aquesta edat que, per incapacitat, es troben impossibilitats d'assolir ingressos de qualsevol naturalesa i els ascendents dels pares que justifiquen llur residència en el domicili familiar.   
5. Que la guarderia no percebe subvencions o ajudes per al seu sosteniment, la quantia de la qual en el seu conjunt supere el cost total de les places nen i any.   
6. Les Guarderies Infantils Laborals hauran de prestar llurs serveis un mínim. de 10 mesos a l'any, una jornada de sis hores diàries i ajustar-se al calendari laboral aprovat per la Conselleria de Treball i Seguretat Social per a l'any 1987.   
Article 3r. Criteris d'aplicació.   
Les ajudes es concediran per nen/any que complesca els requisits exigits en els apartats 3 i 4 de l'article segon i es podrà valorar positivament els criteris següents:   
- Que respecten el nombre de xiquets/educador/aula/edat perquè permeta desenvolupar una atenció individualitzada.   
- Que atenga xiquets disminuïts.   
- Que cobren quotes proporcionals als ingressos familiars.   
- Que tinguen òrgans de gestió participatius.   
- Que presten servei de menjador.   
- Qualsevol altra circumstància que a judici de la Direcció General d'Ocupació i Cooperació haja de considerar-se a efecte de l'interès social que complesca la guarderia i a superar-ne el dèficit de la gestió.   
Article 4t. Tramitació.   
Les guarderies interessades hauran de presentar per exemplar triplicat la documentació següent:   
- Instància subscrita en nom. de l'Entitat Titular segons model oficial que es facilitarà en les Direccions Territorials de la Conselleria de Treball i Seguretat Social, amb la documentació que en aquesta s'assenyale.   
- Fitxa resum, segons model normalitzat.   
Article 5é. Procediment.   
Les sol·licituds de les ajudes previstes en aquesta norma es presentaran davant les dites Direccions Territorials, amb la documentació requerida, en el termini de 30 dies naturals a partir de la data d'entrada en vigor d'aquesta convocatòria.   
Les Direccions Territorials de la Conselleria de Treball i Seguretat Social revisaran i verificaran els expedients. Quan l'expedient estarà incomplet, el sol·licitant, a requeriment de la Direcció Territorial corresponent, haurà de completar-lo en el termini de deu dies, d'acord amb el que estableix l'article 71 de la Llei de Procediment Administratiu.   
La Direcció Territorial incorporarà per exemplar duplicat el seu informe a l'expedient i, després de completat aquest enviarà original i còpia a la Direcció General d'Ocupació i Cooperació. Aquesta Direcció General a la vista de l'expedient podrà demanar els informes complementaris que crega avinents per a la millar resolució, així com disposar que es faça una comprovació de les dades aportades pels peticionaris.   
Article 6é. Resolució.   
La Direcció General d'Ocupació i Cooperació adoptarà la resolució que pertoque, a la vista de l'expedient, de les necessitats reals que se'n desprenguen i de l'aplicació dels criteris expressats en els articles segon i tercer d'aquesta norma, fent, si s'escau, el pagament de la quantitat concedida.   
Article 7é. Justificació i seguiment.   
La justificació de la despesa es durà a terme acompanyant als models normalitzats els originals o fotocòpia compulsada en exemplar triplicat dels documents acreditatius del total de la despesa ressenyada en el pressupost que s'aportà amb la sol·licitud, pels concepts de personal, alimentació i altres despeses de l'any 1987.   
Les despeses operades en el primer quadrimestre de 1987 hauran de justificar-se a la presentació de la sol·licitud.   
Durant els dos primers mesos de 1988. es presentarà balanç de l'any 1987 i els justificants de personal-salaris i Seguretat Social dels quadrimestres segon i tercer de 1987.   
Per tal de tenir dret a l'abonament de l'ajuda s'haurà d'haver justificat la despesa corresponent a 1986 quan pertocava, per aquelles Guarderies que obtingueren ajuda en l'esmentat any.   
Independentment de la presentació de justificants de pagament, els sol·licitants tindran a disposició de la Direcció General d'Ocupació i Cooperació, de la Conselleria de Treball i Seguretat Social, els llibres de comptabilitat i altra documentació que es trobe en poder de la guarderia pel que fa als requisits exigits en aquesta norma.   
El seguiment i control de les ajudes concedides segons aquesta disposició, es farà a través dels serveis de la Conselleria de Treball i Seguretat Social.   
DISPOSICIO ADDICIONAL  
Les subvencions es concediran sempre que hi haja disponibilitat pressupostària suficient per poder atendre-les.   
DISPOSICIO FINAL  
Aquesta Ordre vigirà l'endemà de la publicació en el Diari Oficial de la Generalitat Valenciana.   
València, 29 de juny de 1987.   
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI